Асака берагавая

Асака берагавая (Carex riparia) — від шматгадовых травяністых раслін сямейства асаковых.

 Апісанне 
Шэра-зялёная расліна вышынёй 60—150 см. Сцяблы з чырванавата-бурымі похвамі. Лісце шырокалінейнае, пляскатае, па краі груба- і вострашурпатае. Колас з 3—6 тычынкавых і 5—6 песцікавых каласкоў. Прыкветны ліст перавышае суквецце. Лускавінкі каласкоў яйцападобныя, вострыя. Рыльцаў 3. Мяшочкі тупатрохгранныя, цёмна-шэрыя, з жылкамі. 

 Пашырэнне 
Расце па берагах вадаёмаў, на нізінных балотах, у поймах рэк, іншы раз дамінуе ў раслінных згуртаваннях. На Беларусі трапляецца часта, асабліва на Палессі ў басейне Прыпяці. Цвіце ў маі — чэрвені. 

Кармавая расліна (у маладым стане). Выкарыстоўваецца на пляценне.

 Крыніцы 

 Літаратура 


Катэгорыя:Асаковыя
Катэгорыя:Травы